Mopedbil

**Mopedbil** er et motorkjøretøy på 3 eller 4 hjul. Kjøretøyet er utformet som en bil. Juridisk sett er det mer en moped enn en bil. Den har som regel en kabin med to sitteplasser. En mopedbil kan være formet som en liten personbil eller en liten lastebil. Engelsk betegnelse er *quadricycle*.

Motorvolumet i en mopedbil kan være opp til 500 cm³ uten elektrisk tenning (diesel), i motsetning til en vanlig moped som kan være opp til 50 cm³ med elektrisk tenning. Ytelsen kan derimot ikke overskride 6&nbsp;kW (8 hk). Betegnelsen «mopedbil» kommer av sammenflyttingene av ordene moped og bil, noe som også reflekterer kjøretøyet. I  Den europeiske union har ikke toppfarten på en mopedbil lov til å overskride 45&nbsp;km/t. I praksis brukes betegnelsen mopedbil om lette firehjuls mopeder (L6e)som er begrenset til 45 km/t og 6 kW motoreffekt. Kjøretøyene kan ha to sitteplasser, lavt drivstofforbruk og er unntatt både kjøretøyavgift og periodisk kjøretøykontroll. Regelverket rundt alder, førerkort og bruk ble tydeligere etter endringer som trådte i kraft i 2019.

Man kan ikke kjøre mopedbil med (mopedlappen) førerkortklasse M 146, eller AM 146 da regelen sier at man ikke kan kjøre 3- eller 4-hjulsmoped som er tyngre enn 150&nbsp;kg. Ingen mopedbiler veier under 150&nbsp;kg. Det eneste unntaket er om mopedbilen er registrert før 2003, og har 50 cm³ eller mindre. Den må også være registrert for AM 146.

Man kan derimot kjøre mopedbil med førerkort AM 147. Fra og med 30 aug 2019 kan man kjøre mopedbil etter godkjent opplæring fra fylte 16 år.

## Klasse AM147 (tre- og firehjuls moped)
Denne førekortklassen gjelder føring av tre- eller firehjuls moped, herunder såkalt mopedbil. Før man fyller 18 år, er føreretten begrenset til tre- og firehjuls moped med egenvekt ikke over 150&nbsp;kg (minus batterienes vekt ved eldrift). Kjøretøy registrert som AM147 må tilfredsstille:
* 425&nbsp;kg maks tomvekt (uten fører, drivstoff eller batterier)
* 3000&nbsp;mm makslengde
* 6&nbsp;kW maks effekt
* Inntil 2 seter

Statens vegvesen har følgende informasjon om mopedbil på sine nettsider: Fra og med 30. august 2019 kan man kjøre mopedbil etter godkjent opplæring fra fylte 16 år.

## Kjøretøygrupper
Kjøretøygruppene under omfatter alle to- og trehjulede kjøretøy og firehjuls motorsykler (quadrisykler) klassifisert i EU-forordning 168/2013.

### Moped med 2 hjul (L1e)

### Moped med 3 hjul (L2e)

### Motorsykkel med 2 hjul (L3e)

### Motorsykkel med 2 hjul og sidevogn (L4e)

### Motorsykkel med 3 hjul (L5e)

### Moped med 4 hjul (L6e)
Firehjuls mopeder (L6e) kan ha:

*425&nbsp;kg maks tomvekt (uten fører, drivstoff eller batterier)
*Makshastighet 45 km/t
*Motoreffekt er begrenset ved at:
**Forbrenningsmotorer med tennplugg kan ha inntil 50&nbsp;cm3 slagvolum
**Andre forbrenningsmotorer (f.eks. diesel) kan ha maks 4&nbsp;kW motoreffekt
**Elektriske motorer kan ha maks 4&nbsp;kW kontinuerlig effekt

Ellers må firehjuls mopeder (L6e) i utgangspunktet oppfylle kravene til L2e-kjøretøy.

### Motorsykkel med 4 hjul (L7e)
I Norge må man i utgangspunktet har førerkortklasse B for å kjøre firehjuls motorsykkel.

Firehjuls motorsykler (L7e) kan ha:

*455&nbsp;kg maks tomvekt (uten fører, drivstoff eller batterier), eller 600&nbsp;kg dersom kjøretøyet er designet for å frakte gods.
*200&nbsp;kg maks passasjerlast, eller maks 1000&nbsp;kg gods
*Maks 15&nbsp;kW motoreffekt

Ellers må firehjuls motorsykler (L7e) i utgangspunktet oppfylle kravene til motorsykler med tre hjul (L5e).

## Produsenter
* Aixam
* Bellier
* Casalini
* Chatenet
* Dué
* Italcar
* Ligier
* Microcar
* Piaggio
* Secma
* Grecav
* JDM
* Tazzari

## Se også
* Mikrobil

## Referanser


## Eksterne lenker
* «Nå kan 16-åringene likevel få lov til å kjøre mopedbilene sine», NRK nett  30. september 2013
* 18 års aldersgrense for mopedbiler – NRK Rogaland
* vegvesen.no - Hva har jeg lov å kjøre - Moped (klasse AM) (død lenke)
* Mopedbil: Denne biltypen kan være en liten regelfelle
* http://eur-lex.europa.eu/LexUriServ/LexUriServ.do?uri=OJ:L:2006:403:0018:0060:EN:PDF